Kaakkurin alueen asunnosta on otettu kiinni nuorehkot nainen ja mies. Asunnosta löydettiin kaksi ampuma-asetta, jotka otettiin poliisin haltuun.

Oulun poliisilla oli tehtävä Kaakkurin alueella torstaina. Poliisille tulleen ilmoituksen vuoksi poliisi oli lähtenyt tarkastamaan yksityisasuntoa, josta oli kuulunut aseen laukausta muistuttava ääni.

– Asunnosta on otettu kiinni nuorehkot nainen ja mies. Asunnosta löydettiin kaksi ampuma-asetta, jotka otettiin poliisin haltuun, vanhempi konstaapeli Tommi Tikka Oulun poliisilaitoksen johtokeskuksesta kertoo Ilta-Sanomille

Tapausta tutkitaan ampuma-aserikoksena sekä mahdollisena vaaran aiheuttamisena.

Alueella liikkuneet poliisit ovat silminnäkijöiden mukaan olleet raskaassa varustuksessa ja paikalla on käynyt myös ambulanssi.­

Näin tilanne eteni

– Paikalla on useita poliisin yksiköitä Kaakkurin alueella, vanhempi konstaapeli Tommi Tikka Oulun poliisilaitoksen johtokeskuksesta kertoi aiemmin.

Tilanne vaikuttaa paikalla olevien mukaan tällä hetkellä rauhalliselta.­

Paikalla olevien silminnäkijöiden mukaan asukkaat eivät saaneet poistua Siipikujan asunnoista.

Paikalla olleen Ilta-Sanomien kuvaajan mukaan kaksi poliisipartiota oli pysähtyneenä alueella sijaitsevan kerrostalon rappukäytävän edessä.

Paikalla olevien silminnäkijöiden mukaan asukkaat eivät saa poistua Siipikujan asunnoista.­

Alueella liikkuneet poliisit olivat silminnäkijöiden mukaan olleet raskaassa varustuksessa ja paikalla on käynyt myös ambulanssi.

Eristystä rakennuksen ympärillä ei ollut käynnissä ja paikalle on kertynyt paljon uteliaita silmäpareja seuraamaan tapahtumien kulkua.

Tilanne vaikutti paikalla olevien mukaan tällä hetkellä rauhalliselta.